ماتوصى يا محمد فـي اخـــوانـك @ دام جنحان العقاب اللـي تشلّـه
هم عضودك لا تهاون بك زمانك @ يثبتون وغيرهـم يخلـي محلّـه
من تهاون في مقام اخوك هانــك @ لو يعزك من يحقر اخـوك ذلـه
ومن يخون ابهم على ماقيل خانك @ دونهم لا تجعل الاقصيـن أخــلّـه
حاجتك منهم تجيك الـــــى مكانـك @ كنهم لـك ظـل ظلعـان ٍ مطلـــــه
انت بالنسبه لهم ياعظـــــم شانـك @ انت مثل حجاب بيت وهم (لخلّه)
ليّن الجانب لهم والجم احصانــك @ الجفا كثره على الصاحب مملـه
ومدهم بالعون كـان الله عانــــك @ غيث غيرك شاربك ماهو يبلـه
واهدهم للدين يوم الديـن زانــــك @ ومن جهل منهم طريق الخير دلّه
ليّن الجانب وعطهم من حنانــك @ واستمع منهم وما يلهيـك خلـه
انت عقلك بك وفي راسك عنانك @ قد صقرتك لين صدت الصيد كله
شايف ٍ لطفك وتكسيني حسانــــك @ ماتغيّـرك الليـالـي والاهـلّـــــه
بارك الله بك وفي باقي اخوانــــك @ كلكم من ساسكـم سلـه ودلـه
الشــاعـر/ مبارك آل خليفه
بالله واصل يا المحيـط الهـادي .. وقزّم عبيـد النظـره الفوقيّـه
يا اخير من مثل قطر وشعوبـه .. واكبر فخـر للساحـه الشعبيـه
عليك بالمليـون واليـا جبتـه .. (ف)ابرك شهر وابرك زمان ونيّه
الشــاعـر/ محمـد السليس العتيبي
لله در ابـن فطـيـس شاعر من الوزن الثقيل ... ينظم من الدر النفيـس ومليون في حقه قليـل
اعوذ بالله مـن ابليـس شاعر يجيب المستحيل .. عروس والمري عريس يملك عليها كـل ليـل
الشاعر/ ضيدان بن مترك
على طول بآصوّت لِخِي محمد إبن فطيس ...وباكرر التصويت وآحطِّم ارقامه
علي الطلاق اني ماحاتي من التفليس ...وهو في قبايل يام يشتد بحزامه
قواكم الله باهل الطيب بالخير00وش حالكم يالابتي والمعونه
امابعد.باسوق جزل التعابير 000من هاجس(ن)مايتفق والمهونه
وكلن دلى دلوه على جمة البير000ورجل(ن)بلا لابه اتشتت اظعونه
ومحمد ابن فطيس في الجبهه امغير000وان كان خلان الرخى يتركونه
فلا اختفو ربع الرخى خير ياطير000مادام ربعه في المواقيف عونه
يبشر بنا ويسوق جزل التباشير000ويرقى بنا العليا ويشهر امتونه
حنى اربوعه في اليال المعاسير000هل ماقف(ن)كل الملأ يعرفونه
يوم الحميا في اتفاق الطوابير000طابورنا يقصر هل الشر دونه
وذلحين ساعة حمد خير وتياسير000فظل(ن)من الي امته يرتجونه
وقد الحميا باتفاق الاشاوير000وربعي كفو والظن مايخلفونه
وتكفون ياربعي ومن دون تأخير000تصويتكم للقرم لاتذخرونه
وترى الهدف ماغير حرف(ن)بتسطير000الى قناة ابو ظبي ترسلونه
لاتحسبون ريال ولاّ دنانير000المال مايخلد لمن يجمعونه
ومن كان في محمد يحسب المخاسير000يالله جعل فقره يحّفر اعيونه
الشــاعـر/ فهد بن حمد بن صويليح الهتيلي المري
يا شاعر المليـون مسيـت بالخيـر000برنامجك غطى على كـل الأقمـار
مضمونه اللجنة وصوت الجماهيـر000وعنوانه الميـدان مـا بيـن شعـار
والله فرق بين الهلـل .. والدنانيـر000والفرق واضح لاصبح ايمين ويسار
ومن يبغي المعنى وزيـن التعابيـر000عليه : بابن فطيـس لـراد يختـار
شاعر يفوق الوصف في كل تصوير000وزود ٍ على ذا من هل العرف والكار
ابيه .. وجده من جبـال ٍ مشاهيـر000بياطره وان كـان للشعـر بيطـار
ومتسلسل ٍ من رووس قوم ٍ مناعيـر000تعرف مجانيهـا مواكيـر الأحـرار
صبيان الأبحح .. لا لتقن الطوابيـر000وشبت فتيلتها .. وعج الرمـك ثـار
أبشر بفعل ٍ مثـل فعـل المعاصيـر000يجتث رووس القوم ثم يخمـد النـار
وماقول فيهم : من فعل سالم الزيـر000أقول : بن الزير مـن فعلهـم غـار
تاريخهم يعـرف ولا فيـه تقصيـر000العزوه اللي تكرم الضيـف والجـار
وقدام .. لاختم هاضني تالي عصير000غرون سبى حالي وانا منـه محتـار
واونس بصدري مثل ضرب المناشير000عزي لـبن صويليح كان الزمن جار
رد البرى يابوحمـد وادبـل السيـر000الضيقة اللي مرتك .. جات تكـرار
الشــاعـر/ محمد بن هادي آلـ بخيته
اليوم ماهوب يوم اقدع تنفجل000بكره ثلاثاء عقب ذا اليوم الاثنين
أرسل رساله عالاقل ثم توكل000ان كان ماتقدر وترسل ثلاثين
سفيرنا في الشعر قال وتجّمل000ولا بقا الا دورنا يالميامين
الذات تنبذ وأطيب الفعل يندل000ووقت الحميّا حل وأنتم مديحين
أنا أشهد انها فزعتن تلزم الكل000وحنّا لفزعة لابتي مستعدين
الشاعـر/ ناصر بن عبيد الودايع
اظغط على ارسال الرساله وسجل000رقم ثلاثه واربعه بس رقمين(34)
واعطيك رقم المستلم لاتعجل000من فضلك ارسلها على الرقم ذلحين
تسع اميه وتسعين رقمٍ مسجل000قدامها سجل اثنين وثمانين(82990)
نفعة بني عم الصبي ماتوجل 000من لانفع ذلحين مافاد بعدين
الشاعـر/ راشد بن عامر ال طفله
يامحمد أرقى سنود وماقفك عالي000والله يجملك من فزعة رسايلنا
ولا أنت لو بالقصايد تحتمي التالي000والله ونعم وكفو بك ياممثلنا
والله مادام فالجوال الأرسالي000يالشركه أن تشتكي من كثر ماأرسلنا
الشاعـر/ هندي بن ناصر ال هندي
يستاهل الصوت منهو في العلى العالي 000محمد اللي بتمثيله يشرفنا
وفعالنا لاصطفق جالن مع جالي 000نقدم على القوم ماوالله تهاونا
مريه انجبت شيخان ورجالي000دزو الرسايل وهذا يوم وقفتنا
الشــاعـر/ ناصر آل مرعي
يامرحبا عد ماقد هل همالي000بكل منهو على الايميل راسلنا
يستاهل ابوحمد موقفكم الغالي000وانا ترى مفرح قلبي تواصلنا
قصيدكم يالنشاما يشرح البالي 000وفزعتكم تعلم اللي كان يجهلنا
ولاهي غريبة على ذربين الافعالي000موقف مشرف لتالينا مع أولنا
مرية لاشتبك رجلي وخيالي 000عزي لمنهو نهار الهوش قابلنا
ماهو بهرج نسولف به على الخالي000حنا جمال إلى ثقل الحمل شلنا
الشــاعـر/ ناصر بن عبدا لله آل مرعي
اللي مايرسل عند ربعه تخجل000لوكان طيبه مايل بالموازين
لوانه من أول عزيزمبجل000اليوم يصبح من حساب الرديين
قلته وفارسنا حشا ماترجل000مادام ربعه كلهم مستعدين
يامرسل الرقمين بالله عجل000ماباقي دون الوعد كون يومين
الشــاعـر/ ناصر المرعي
يبشر بعزه عريب العم والخالي 000الفارس اللي على الساحة يمثلنا
جاته رسالة ضميري قبل جوالي 000يستاهل قلوبنا معها رسايلنا
واللي بخل بالرسالة ماله الوالي 000ياجعله الفقر من يبغى تخاذلنا
اترك صبين مهو يفعل الى قالي 000لانبغي انعامله ولا يعاملنـــــــا
ومن لانفع في الصغيره يابري حالي 000لاكبرت المشكله والله ان يهملنا
الشــاعـر/ عبدالله ابن شايع القحطاني
يالله تغفـر زلتـي كـان زلـيـت واغفـر ذنوبـي يارفيـع الجلالـي
ويالله تحقـق منيتـي لا تمنـيـت وتجعل نصيب من جزيـل الجزالـي
ومن بعد ذا جزل القوافـي تغنيـت قاف (ن) جزيل مايجيـه اختلالـي
تستاهل المليون ياشايـع الصيـت يارعي الفزعـات جـزل الفعالـي
فزعت بن عمك ولضيـف غديـت فزت مراجل فـي قـدوم الرجالـي
ترحـب بضيفـك ترحـب وهليـت يلقاء شحم ,, طيب ,, وصفر الدلالي
على العلوم المراجـل قـد تربيـت ربـاك منهـو مايدانـي الخمالـي
وفوق الرواسي بالمكـارم تعليـت مكان جـدك فـوق روس الجبالـي
وان اشهد انك يابن مـره تعزويـت في لابت (ن)ماهي تهـاب القتالـي
وفي شاعر المليون ياذيـب وفيـت وافـي ولا خليـت لاحـد مجالـي
وصوت يابن فطيس خمسين تصويت ان فزت بالمليـون باخـذ حلالـي
وان كان ربي ماقسم لـك ورديـت ماني مخلي مـن حلالـي ريالـي
الشــاعـر/ فواز بن حوف
العرق مينا والبحر ..... ضخ دمه = والصدر وادي والشجن سيل طامي
ومن لا تثوُ ر موجته لابن عمه = ماهو بهمداني ولا هو بيامي
كم سد مبطي سيل ربعي يدمه = وكم قرن بالتاريخ من يام دامي
فزعاتنا لا جا نهار الملمه = تشهد لها الارض ويرد الغمامي
نشري المراجل والقنا .. مانهمه = وارواحنا باسم المنايا تسامي
راياتنا تشمخ على كل جمه = وصفوفنا وحده تفك الزحامي
يايام . ياهمدان . صفو المغمه= طير العزاوي في سما العز حامي
نبغى نشرف غمرنا في المهمه = ونرز بإسمه فوق فوق الاسامي
لانه جدير بها وعزه بكمه = والنصر ثوب ٍ فوق الامتان سامي
وياللي عزاوي صوت ربعه تزمه = وتغيُبه ويشوش راسه شمامي
لا بد من مانشرب من العد جمه = واللي ينافس لازم يروح ضامي
ونعلم اللي باع في الحكم ذمه = ماينفعه نقده وكثر الكلامي
والشاعر اللي عز ربعه يعمه = عند الحميا بالشعر مايلامي
حق ٍ علي ابدا قصيدي واتمه = والنصر والمليون من حظ يامي
الشــاعـر/ راشد الحميدان المري
ابن فطيس يقول ويـن الجماعـه *** وين اصدقاي اهل الفخر والمفازيع
الرجل مايقدر يرفـرف شراعـه *** ألاّ بفزعـة مبعديـن المراميـع
رجل بدون اصحاب تقصر إذراعه*** ياصحابنا تكفون جـات المنافيـع
الشــاعـر/ علي الجمعان الغيثاني
لمحمد ابن فطيس بالـذات فزعـات*** من روس يام امروييـن السلايـل
يحرق لنا المسرح ونحرق له الشات*** مانبغـي المليـون نبغـي الاوايـل
الشــاعـر/ حمــدان المــــري
تكفون يا آل مرّه كعام المعادين 000 يا أهل الفخر وأهل السيوف الصقيله
إن ما تكاتفتوا على العسر واللين000في ذمتي إنها وصم عار وفشيله
وأنتم قبيلة عز روس السلاطين000اللي إلى ثقل الحمل ترتكي له
ذ ألحين قوموا يا المطلاليق ذ ألحين000قوموا مع ( إبن فطيس ) بـأية وسيله
محمد ابن فطيس شاعر ملايين000واحد وبلحاله يمثل قبيله
الكل يكتب لـ( أربعه والثلاثين )000 ويركي على التصويت ويشد حيله
وإلى كتبها يحطها بين قوسين 000ويوصّي ربوعه ويكمل جميله
ويا ( أهل قطر ) تصويتكم يعتبر دين000مثلكم اللي يستحق الجزيله
ويا اهل الجرايد والصحف والعناوين000علم قطر في كف من هو يشيله ؟
إلى لهيتوا عنه ما حن بلاهين000وراه لين يذب راس الطويله
ويا ( أهل الغويبه ) عزوتي في الميادين000يا نصرتي لـأشتب راس الفتيله
إلى اجتمعتم كلكم في الدواوين000كلٍ يصوّت لين يفنى حصيله
حلفت ورب البيت وأخواني اثنين000نرهي على التصويت في كل ليله
( محمد ابن فطيس ) شاعر ملايين000واحد وبلحاله يمثل قبيله